এসপ্তাহৰ বাবে ৰাজ্যসভাৰ পৰা নিলম্বিত হ'ল সাংসদ অজিত কুমাৰ ভূঞা। হাতত প্লে'কাৰ্ড লৈ প্ৰতিবাদ সাব্যস্ত কৰাৰ বাবেই আজি সাংসদগৰাকীক নিলম্বন কৰা হয়।
বান সমস্যাৰ স্থায়ী সমাধান আৰু ৬ নং দফাৰ কমিটিৰ প্ৰতিবেদন কাৰ্যকৰী কৰাৰ দাবীত সাংসদগৰাকীয়ে প্ৰতিবাদ সাব্যস্ত কৰিছিল।
অহা এসপ্তাহৰ বাবে নিলম্বন হোৱা বুলি সাংসদ ভূঞাই টুইটযোগে নিজেই এই কথা জানিবলৈ দিয়ে।
বান সাহায্যৰ নামত অসমক ললিপপ নিদিব, অসমীয়া লোকৰ সাংবিধানিক সুৰক্ষা ক'ত আৰু ৬ নং দফাৰ কমিটিৰ প্ৰতিবেদন কাৰ্যকৰী কৰাৰ দাবীত প্লে'কাৰ্ড লৈ প্ৰতিবাদ সাব্যস্ত কৰাৰ বাবেই অজিত কুমাৰ ভূঞাক এসপ্তাহৰ বাবে নিলম্বন কৰা হয় বুলি কয় সাংসদগৰাকীয়ে।
I am being suspended from Rajya Sabha for this week for asking these two pertinent questions to PM with a placard today.
1) Don't give lollipops in the name of flood relief in Assam.
2) Where is Constitutional protection for Assamese people?
উল্লেখ্য যে সাংসদগৰাকীয়ে কেন্দ্ৰীয় চৰকাৰক ক্ষুৰধাৰ সমালোচনা কৰি কয় যে বৰ্তমানৰ চৰকাৰখনে জনসাধাৰণক ভুৱা প্ৰতিশ্ৰুতিৰে কেৱল ঠগি আহিছে।
